./data/phi0914/phi00121/phi0914.phi00121.perseus-lat1.xml
Titus Livius (Livy)
sed armare exercitum Hannibal, ut parti       alteri auxilio esset, in reficiendo maxime sentientem contracta ante mala, non       poterat;  otium enim  ex labore, copia ex inopia, cultus ex inluvie tabeque squalida et prope       efferata corpora varie movebat  ea P  Cornelio consuli causa fuit, cum Pisas navibus venisset,       exercitu a Manlio Atilioque accepto tirone et in novis ignominiis trepido ad       Padum festinandi, ut cum hoste nondum refecto manus consereret  sed cum Placentiam consul venit, iam ex stativis        moverat Hannibal Taurinorumque unam urbem,  caput gentis eius,       quia volentes in amicitiam non veniebant,  vi expugnarat;  at iunxisset  sibi non metu solum, sed etiam voluntate Gallos accolas Padi, ni eos       circumspectantes defectionis tempus subito adventu consul oppressisset            et Hannibal movit ex Taurinis, incertos quae pars sequenda esset       Gallos praesentem secuturos esse ratus